ઓટો ડેસ્કઃ ભારતીય બજાર માટે નવી સ્ટ્રેટજીની જાહેરાત કર્યા બાદ જાપાનની કાર નિર્માતા કંપની નિસાન મોટરે પોતાની આગામી કોમ્પેક્ટ એસયુવી Kicksનો પહેલો સ્કેચ જારી કર્યો છે. નિસાન Kicksને ભારતમાં વર્ષ 2019ની શરૂઆતમાં લોન્ચ કરવામાં આવશે. આ મોડલ નિસાન અને ડેટ્સન બ્રાન્ડની નવી પ્રોડક્ટ્સમાની એક છે, જેને કંપની આગામી કેટલાક વર્ષોમાં રજૂ કરવાની યોજના બનાવી રહી છે. Kicks હાલ ગ્લોબલ માર્કેટમાં વેચાઇ જ રહી છે અને તેને વી પ્લેટફોર્મ પર ડેવલપ કરવામાં આવી છે. જોકે, આ મોડલનું ભારતીય વર્ઝન BO પ્લેટફોર્મ પર હશે. આ પ્લેટફોર્મ પર રેનો ડસ્ટર અને કેપ્ચર ઉપરાંત નિસાન ટનેરોને પણ ડેવલપ કરવામાં આવી છે.